כריס המסוורת'

**כריסטופר המסוורת**' (באנגלית: **Christopher Hemsworth**; נולד ב-11 באוגוסט 1983) הוא שחקן אוסטרלי. מוכר בעיקר בשל תפקידיו כתור ביקום הקולנועי של מארוול, וכצייד בסרטים "שלגייה והצייד" ו"הצייד: מלחמת החורף".

## ביוגרפיה
המסוורת' נולד במלבורן שבאוסטרליה, גדל בפיליפ איילנד, ויקטוריה שבאוסטרליה. הוא האח האמצעי בין לוק המסוורת' וליאם המסוורת'.

## קריירה
### עבודה מוקדמת (2002–2010)
המסוורת' החל את הקריירה שלו בהופעה במספר סדרות טלוויזיה. בשנת 2002, המסוורת' כיכב בשלושה פרקים של סדרת הפנטזיה האוסטרלית  בתור המלך ארתור, וגם הופיע בסדרת אופרת הסבון "שכנים שכנים". בשנת 2004, המסוורת' נבחן לתפקיד רובי האנטר באופרת הסבון האוסטרלית "בית וחוץ". הוא לא קיבל את התפקיד, אך לאחר מכן נבחר לתפקיד אחר בסדרה. הוא עבר לסידני כדי להצטרף לצוות השחקנים, והופיע ב-171 פרקים של הסדרה. הוא עזב את צוות השחקנים של "בית וחוץ" ב-3 ביולי 2007. המסוורת' ציין מאוחר יותר שלמרות שהפך למפורסם יותר לאחר "בית וחוץ", עבודתו באופרת סבון לא זיכתה אותו בכבוד בתעשיית הקולנוע.

בשנת 2006, התמודד בעונה החמישית של "רוקדים עם כוכבים אוסטרליה", יחד עם הרקדנית המקצועית אבי רוס. לאחר שישה שבועות, המסוורת' הודח לפני הגמר.

בשנת 2009, המסוורת' גילם את אביו של ג'יימס טי. קירק, ג'ורג' קירק, בסצנות הפתיחה של הסרט "סטארטרק". התפקיד הוצע בתחילה למאט דיימון, אך הוא סירב לתפקיד. עורך קולנוע מחברה מפורסמת התרשם מהמסוורת', ותיאר את הסצנה של השחקן כ"חמש הדקות הטובות ביותר שביליתי באולם קולנוע השנה". באותה שנה, המסוורת' שיחק תפקיד ראשי בסרט המותחן .

בשנת 2010, המסוורת' שיחק תפקיד ראשי בסרט  לצד השחקן שון בין. במאי הסרט, סטיבן מילבורן אנדרסון, אמר שהמסוורת' היה בארצות הברית רק שישה שבועות כשהוא נבחן לתפקיד, ואמר: "הנה בחור צעיר, עם המראה הנכון, שחקן טוב מאוד, ובואו נודה בזה, הוא יפהפה. אז אני אומר, אנחנו צריכים להכניס את הבחור הזה. התרשמתי מאוד".

בנובמבר 2010, ה"הוליווד ריפורטר" כינה את המסוורת' כאחד השחקנים הצעירים הגברים שנכנסו לרשימת ה-A של הוליווד.

### ת'ור והכרה עולמית (2011–2015)
בשנת 2011, המסוורת' לוהק לתפקיד גיבור העל תור ביקום הקולנועי של מארוול. סרטו הראשון בזיכיון היה "תור" שיצא באותה שנה. הוא וחברו לצוות טום הידלסטון, שגילם בסופו של דבר את לוקי, נבחנו כל אחד מהם לתפקיד, ועבורו, לדברי המסוורת', הוא העלה 9 קילוגרמים של שרירים. עם הכנסות של 449.3 מיליון דולר ברחבי העולם, "תור" היה במקום ה-15 מהסרטים הכי מכניסים של 2011. המסוורת' גילם שוב את התפקיד בשנה שלאחר מכן בסרט "הנוקמים" (2012) בתור אחד מששת גיבורי העל - לצד טוני סטארק / איירון מן (רוברט דאוני ג'וניור), סטיב רוג'רס / קפטן אמריקה (כריס אוונס), ברוס באנר / הענק הירוק (מארק ראפלו), נטשה רומנוף / האלמנה השחורה (סקרלט ג'והנסון) וקלינט ברטון / הוקאיי (ג'רמי רנר) - שנשלחו להגן על כדור הארץ מפני אחיו המאומץ, לוקי. באותה שנה, ב-2012, המסוורת' שיחק תפקיד ראשי בסרט האימה "בקתת הפחד". לאחר מכן, המסוורת' כיכב לצד קריסטן סטיוארט בסרט "שלגיה והצייד" (2012) בתור הצייד. בנוסף לשנה זו, המסוורת' לוהק לתפקיד ג'ד אקרט ברימייק של "שחר אדום" לאחר ש-MGM ראתה צילומים יומיים של סצנה מתוך "בקתת הפחד".
ממוזער|המסוורת׳, 2013
בשנת 2013, המסוורת' כיכב בסרט הדרמה הספורטיבית "Rush", בתור אלוף העולם בפורמולה 1 משנת 1976, ג'יימס האנט. מאוחר יותר באותה שנה, המסוורת' גילם שוב את תפקידו של תור בסרט ההמשך של תור בסרט "תור: העולם האפל".

בשנת 2015, המסוורת' כיכב בסרט המותחן-אקשן  לצד ויולה דייוויס. הוא גילם שוב את תפקידו כתור בפעם הרביעית בסרט ההמשך של הנוקמים, "הנוקמים: עידן אולטרון". באותה שנה המסוורת' זכה בפרסי בחירת הקהל לשחקן סרטי האקשן האהוב. בנוסף לשנה זו, הוא כיכב בסרט הקומדיה "חופשה בהפרעה", יחד עם לזלי מאן ולצד אד הלמס וכריסטינה אפלגייט, מסרט זה הוא היה מועמד לפרסי הסרטים של MTV לנשיקה הטובה ביותר יחד עם לזלי מאן. סרטו האחרון משנת 2015 היה "בלב ים".

### הצלחה מסחרית מתמשכת (2016-הווה)

בשנת 2016, המסוורת' גילם שוב את תפקידו של אריק הצייד בסרט "הצייד: מלחמת החורף", לצד ג'סיקה צ'סטיין, שגילמה את מושא אהבתו. המסוורת' הצטרף מאוחר יותר לצוות השחקנים של הסרט המחודש "מכסחות השדים", שם גילם את קווין הפקיד. באותה שנה זכה בפרסי בחירת הילדים של ניקלודיאון לשחקן הקולנוע האהוב ביותר.
ממוזער|כריס המסוורת' במסיבת עיתונאים בשנת 2017
בשנת 2017, המסוורת' גילם שוב את תפקידו כתור בסרט "תור: ראגנארוק", ושוב בסרטים, "הנוקמים: מלחמת האינסוף" ו"הנוקמים: סוף המשחק" ב-2018 וב-2019.

בשנת 2019, הוא גם כיכב בסרט ספין-אוף של סדרת הסרטים משנות ה-90 וה-2000 "גברים בשחור", בשם "גברים בשחור: אינטרנשיונל".

בשנת 2020, המסוורת' שיחק את טיילר רייק כתפקיד ראשי בסרט המותחן-אקשן "טיילר רייק: חילוץ" של נטפליקס. הסרט נצפה בנטפליקס על ידי 90 מיליון משקי בית בחודש הראשון של יציאתו, הסרט שבר את שיא הצפייה של נטפליקס שהוחזק שנתיים לפני כן על ידי הסרט "קופסת הציפורים" בכיכובה של סנדרה בולוק. המסוורת' גילם שוב את תפקידו של תור בסרט הרביעי, "תור: אהבה ורעם". הצילומים החלו בפברואר 2021 באוסטרליה, והוא יצא לאקרנים בשנת 2022.

בשנת 2023, המסוורת' חזר בתור טיילר רייק בסרט "טיילר רייק: חילוץ 2" של נטפליקס שהרוויח לו 20 מיליון דולר.

המסוורת' כיכב בסרט המשך "פיוריוסה: מסאגת מקס הזועם" שיצא במאי 2024. המסוורת' הופיע בסרט "טיול בדרכים לזיכרונות", סרט תיעודי משנת 2025 של נשיונל ג'יאוגרפיק על חווייתו של אביו עם מחלת אלצהיימר. המסוורת' יחזור שוב בתור תור בסרט "הנוקמים: יום הדין", שעתיד לצאת לאקרנים בשנת 2026.

## חיים אישיים
המסוורת' נשוי לשחקנית הספרדייה אלזה פטקי, ולהם שלושה ילדים. בשנת 2022 גילה שהוא בנטייה גנטית למחלת אלצהיימר, וכתוצאה מכך החליט לקחת הפסקה ממשחק ולבלות זמן רב יותר עם משפחתו.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

* 
* 
* 

## הערות שוליים

קטגוריה:שחקני קולנוע וטלוויזיה אוסטרלים
קטגוריה:מתחרי רוקדים עם כוכבים (אוסטרליה)
קטגוריה:זוכי פרס בחירת הנוער
קטגוריה:אוסטרלים ממוצא גרמני
קטגוריה:שחקנים ביקום הקולנועי של מארוול
קטגוריה:אוסטרלים שנולדו ב-1983